La memòria ha de contenir, a més de les indicacions que preveuen específicament el Codi de comerç, aquesta Llei i els seus desplegaments reglamentaris corresponents, almenys, les mencions següents:
Quan hi hagi quotes o participacions socials desiguals, el contingut de cadascuna, i quan hi hagi diverses classes d'accions, el nombre i el valor nominal de les pertanyents a cadascuna d'aquestes i el contingut dels drets pertanyents a cada classe.
L'existència de bons de gaudi, de bons de fundador, d'obligacions convertibles i de valors o drets similars, amb indicació del seu nombre i de l'extensió dels drets que confereixen.
El nombre i el valor nominal de les accions subscrites durant l'exercici dins dels límits d'un capital autoritzat, així com l'import de les adquisicions i alienacions d'accions o participacions pròpies, i de les accions o participacions de la societat dominant.
S'han d'esmentar amb la deguda claredat i separació els compromisos existents en matèria de pensions, així com els referents a societats del grup.
b ) La naturalesa i el propòsit de negoci dels acords de la societat que no constin en el balanç, així com el seu impacte financer, sempre que aquesta informació sigui significativa i necessària per a la determinació de la situació financera de la societat.
c ) Transaccions significatives entre la societat i tercers que hi estiguin vinculats, indicant la naturalesa de la vinculació, l'import i qualsevol altra informació sobre les transaccions que sigui necessària per a la determinació de la situació financera de la societat.
a ) La diferència que es pugui produir entre el càlcul del resultat comptable de l'exercici i el que resultaria si s'hagués efectuat una valoració de les partides amb criteris fiscals, perquè aquests no coincideixen amb els principis comptables d'aplicació obligatòria.
Quan aquesta valoració influeixi de manera substancial sobre la càrrega fiscal futura s'han de donar indicacions sobre això.
b ) La diferència entre la càrrega fiscal imputada a l'exercici i als exercicis anteriors, i la càrrega fiscal ja pagada o que s'ha de pagar per aquests exercicis, en la mesura que aquesta diferència tingui un interès cert respecte a la càrrega fiscal futura.
La distribució de l'import net de la xifra de negocis corresponent a les activitats ordinàries de la societat, per categories d'activitats així com per mercats geogràfics, en la mesura que, des del punt de vista de l'organització de la venda de productes i de la prestació de serveis o altres ingressos corresponents a les activitats ordinàries de la societat, aquestes categories i mercats difereixin entre si d'una manera considerable.
Poden ometre aquestes mencions les societats que poden formular compte de pèrdues i guanys abreujat.
El nombre mitjà de persones ocupades en el curs de l'exercici amb discapacitat superior o igual al trenta-tres per cent, amb indicació de les categories a les quals pertanyen.
L'import dels sous, dietes i remuneracions de qualsevol classe meritats en el curs de l'exercici pel personal d'alta direcció i els membres de l'òrgan d'administració, sigui quina sigui la causa, així com de les obligacions contretes en matèria de pensions o de pagament de primes d'assegurances de vida o de responsabilitat civil respecte dels membres antics i actuals de l'òrgan d'administració i personal d'alta direcció.
En cas que la societat hagi satisfet, totalment o parcialment, la prima de l'assegurança de responsabilitat civil de tots els administradors o d'algun d'ells per danys ocasionats per actes o omissions en l'exercici del càrrec, s'ha d'indicar expressament a la memòria, amb indicació de la quantia de la prima.
L'import dels avançaments i crèdits concedits a cadascun dels membres dels òrgans d'administració i del personal d'alta direcció, amb indicació del tipus d'interès, les característiques essencials i els imports tornats eventualment, així com les obligacions assumides per compte d'ells a títol de garantia.
L'import desglossat per conceptes dels honoraris per auditoria de comptes i altres serveis prestats per l'auditor de comptes, així com els corresponents a les persones o entitats vinculades a l'auditor de comptes.
Els moviments de les diverses partides de l'actiu no corrent.
a ) Quan els instruments financers s'hagin valorat pel valor raonable s'han d'indicar: els principals supòsits en què es basen els models i les tècniques de valoració; les variacions en el valor registrades en el compte de pèrdues i guanys per cada categoria d'instruments financers i, si es tracta d'instruments financers derivats, la seva naturalesa i condicions principals d'import i calendari i els moviments de la reserva per valor raonable durant l'exercici.
b ) Quan els instruments financers no s'hagin valorat pel valor raonable s'ha d'indicar el valor raonable per a cada classe en els termes i amb les condicions que preveu el Pla general de comptabilitat.
La conclusió, la modificació o l'extinció anticipada de qualsevol contracte entre una societat mercantil i qualsevol dels seus socis o administradors o persona que actuï per compte d'ells, quan es tracti d'una operació aliena al trànsit ordinari de la societat o que no s'efectuï en condicions normals.
Nom i domicili social de la societat que elabori els estats financers consolidats del grup al qual pertanyi la societat i el Registre Mercantil on estiguin dipositats els comptes anuals consolidats o, si escau, les circumstàncies que eximeixin de l'obligació de consolidar.
La resta de societats sotmeses a una unitat de decisió han d'indicar en la memòria dels seus comptes anuals la unitat de decisió a la qual pertanyen i el Registre Mercantil on estiguin dipositats els comptes anuals de la societat que conté la informació exigida en el paràgraf primer d'aquesta indicació.
L'import i la naturalesa de les partides d'ingressos o de despeses la quantia o incidència dels quals siguin excepcionals.
La proposta d'aplicació del resultat.
La naturalesa i les conseqüències financeres de les circumstàncies d'importància relativa significativa que es produeixin després de la data de tancament de balanç i que no es reflecteixin en el compte de pèrdues i guanys o en el balanç, i l'efecte financer d'aquestes circumstàncies.
La memòria ha de contenir, a més de les indicacions que preveuen específicament el Codi de comerç, aquesta Llei i els seus desplegaments reglamentaris, almenys, les següents:
Quan hi hagi diverses classes d'accions, el nombre i el valor nominal de les pertanyents a cadascuna d'aquestes.
L'existència de bons de gaudi, d'obligacions convertibles i de valors o drets similars, amb indicació del seu nombre i de l'extensió dels drets que confereixen.
S'han d'esmentar amb la deguda claredat i separació els compromisos existents en matèria de pensions, així com els referents a empreses del grup.
b ) La naturalesa i el propòsit de negoci dels acords de l'empresa que no constin en el balanç, així com el seu impacte financer, sempre que aquesta informació sigui significativa i necessària per a la determinació de la situació financera de l'empresa.
c ) Transaccions significatives entre l'empresa i tercers que hi estiguin vinculats, indicant la naturalesa de la vinculació, l'import i qualsevol altra informació sobre les transaccions que sigui necessària per a la determinació de la situació financera de l'empresa.
La distribució de l'import net de la xifra de negocis corresponent a les activitats ordinàries de la societat, per categories d'activitats, així com per mercats geogràfics, en la mesura que, des del punt de vista de l'organització de la venda de productes i de la prestació de serveis o altres ingressos corresponents a les activitats ordinàries de la societat, aquestes categories i mercats difereixin entre si d'una manera considerable.
Poden ometre aquests esments les societats que poden formular compte de pèrdues i guanys abreujat.
L'import dels sous, dietes i remuneracions de qualsevol classe meritats en el curs de l'exercici pel personal d'alta direcció i els membres de l'òrgan d'administració, sigui quina sigui la causa, així com de les obligacions contretes en matèria de pensions o de pagament de primes d'assegurances de vida respecte dels membres antics i actuals de l'òrgan d'administració i personal d'alta direcció.
L'import dels avançaments i crèdits concedits al personal d'alta direcció i als membres dels òrgans d'administració, amb indicació del tipus d'interès, les característiques essencials i els imports tornats eventualment, així com les obligacions assumides per compte d'ells a títol de garantia.
L'import desglossat per conceptes dels honoraris per auditoria de comptes i altres serveis prestats per l'auditor de comptes, així com els corresponents a les persones o entitats vinculades a l'auditor de comptes, d'acord amb la normativa reguladora de l'activitat d'auditoria de comptes.
El grup al qual, si s'escau, pertanyi la societat i el Registre Mercantil on estiguin dipositats els comptes anuals consolidats o, si escau, les circumstàncies que eximeixin de l'obligació de consolidar.
La resta de les societats sotmeses a una unitat de decisió han d'indicar en la memòria dels seus comptes anuals la unitat de decisió a la qual pertanyen i el Registre Mercantil on estiguin dipositats els comptes anuals de la societat que conté la informació exigida en el paràgraf primer d'aquesta indicació.